stanford-oval/wikipedia huggingface dataset:
Suomi-sarjan kausi 2006–2007
Pudotuspelit

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 |
| --- | --- | --- | --- | --- | --- | --- | --- | --- | --- | --- | --- | --- | --- |
|   | Puolivälierät | Puolivälierät | Puolivälierät |  |  | Välierät | Välierät | Välierät |  |  | Loppuottelut | Loppuottelut | Loppuottelut |
 
|   | P1 |  Hermes | 2 |   |  |  |  |  |  |  |  |  |  |
|  | E4 |  HC Kerava | 0 |   |  |  |  |  |  |  |  |  |  |
|  | E4 |  HC Kerava | 0 |   |   | P1 |  Hermes | 0 |   |  |  |  |  |
|  |  |  |  |   |   | P1 |  Hermes | 0 |   |  |  |  |  |
|  |  |  |  |   |   | E2 |  LeKi | 2 |   |  |  |  |  |
|  | E1 |  Titaanit | 2 |   |   | E2 |  LeKi | 2 |   |  |  |  |  |
|  | E1 |  Titaanit | 2 |   |  |  |  |  |   |  |  |  |  |
|   | P4 |  Raahe-K | 0 |   |  |  |  |  |   |  |  |  |  |
|  |  |   |   |   |   |   |   |   |   |   | E1 |  Titaanit | 1 |
|  |  |   |   |   |   |   |   |   |   |   | E2 |  LeKi | 0 |
|   | P2 |  RoKi | 2 |   |  |  |  |  |   |  |  |  |  |
|  | E3 |  TuusKi | 0 |   |  |  |  |  |   |  |  |  |  |
|  | E3 |  TuusKi | 0 |   |   | E1 |  Titaanit | 2 |   |  |  |  |  |
|  |  |  |  |   |   | E1 |  Titaanit | 2 |   |  |  |  |  |
|  |  |  |  |   |   | P2 |  RoKi | 0 |   |  |  |  |  |
|  | E2 |  LeKi | 2 |   |   | P2 |  RoKi | 0 |   |  |  |  |  |
|  | E2 |  LeKi | 2 |   |  |  |  |  |  |  |  |  |  |
|   | P3 |  K-Laser | 0 |   |  |  |  |  |  |  |  |  |  |
Mestaruus ratkaistiin Mestiskarsinnan yhteydessä kaksiosaisella finaalilla. Voittojen määrä ratkaisi, joten jos kumpikin joukkue olisi voittanut yhden finaalin, olisi seurannut jatkoerä ja rangaistuslaukauskilpailu. Ensimmäinen osa päättyi Titaaneiden 5-2 voittoon, joten Lempäälän Kisa tarvitsi voiton toisesta osaottelusta. Toinen finaali päättyi kuitenkin tasan 5-5, joten Kotkan Titaanit juhli Suomi-sarjan mestaruutta.
Titaanit ja LeKi nousivat Mestiskarsinnan kautta Mestikseen, josta Suomi-sarjaan putosivat FPS ja KOOVEE.
Karsinnat

Suoraan II-divisioonasta Suomi-sarjaan nousivat GrIFK, NasKi ja VG-62.
Karsinnat > Pohjoinen

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  KoMu-HT  | 5 |  4  |  0  |  1  |  23  |  14  | +9 | 8 |
| 2 |  LeKi-75  | 5 |  3  |  1  |  1  |  18  |  14  | +4 | 7 |
| 3 |  SHT  | 5 |  3  |  0  |  2  |  22  |  16  | +6 | 6 |
| 4 |  IPK  | 5 |  1  |  2  |  2  |  16  |  22  | -6 | 4 |
| 5 |  SiiHT  | 6 |  0  |  3  |  3  |  20  |  25  | -5 | 3 |
| 6 |  TIHC  | 5 |  0  |  2  |  3  |  12  |  20  | -8 | 2 |
LeKi-75 luopui paikastaan ja sen sai SHT.
Karsinnat > Etelä

|  #  |  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- |
| 1 |  LLuja  | 6 |  5  |  0  |  1  |  72  |  18  | +54 | 10 |
| 2 |  Hunters  | 6 |  4  |  0  |  2  |  49  |  20  | +29 | 8 |
| 3 |  UJK  | 6 |  3  |  0  |  3  |  33  |  45  | -12 | 6 |
| 4 |  OKK  | 6 |  0  |  0  |  6  |  20  |  91  | -71 | 0 |
Susanna Heikkilä

Susanna Heikkilä (s. 18. tammikuuta 1974) on suomalainen entinen jalkapalloilija. Hän edusti urallaan SM-sarjassa muun muassa Mikkelin Palloilijoita, Porrassalmen Urheilijoita sekä Malmin Palloseuraa, jossa hän voitti sekä Suomen mestaruuden että Suomen Cupin kaudella 2003. Heikkilä pelasi vuosina 1992–2003 maajoukkueessa 22 ottelua.
Teesiivilä

Teesiivilä
Teesiivilä on keittiöväline, jota käytetään teen valmistukseen irtoteestä. Siivilän avulla teelehdet voidaan nostaa juomasta hauduttamisen jälkeen, tai erotella kaatamalla juoma siivilän läpi. Yleisimmin teesiivilässä on puolipallon muotoinen metalliverkkosiivilä, kahva ja vastapuolella kieleke, jotta sen voi asettaa esimerkiksi teekupin päälle. Eri malleja ja valmistusmateriaaleja on kuitenkin lukuisia.
Suomen Sinfoniaorkesterit

| Suomen Sinfoniaorkesterit ry |
| --- | --- |
Perustettu:  1965
Toimiala:  sinfonia, kamarimusiikki
Kotipaikka:  Helsinki
Jäsenmäärä:  33
Puheenjohtaja:  Pekka Seppänen
Aiheesta muualla

Infobox OKVirheellinen NIMI-arvo: 
Suomen Sinfoniaorkesterit ry on vuonna 1965 perustettu yhdistys, joka pyrkii toiminnallaan edistämään ja kehittämään Suomen sinfonia- ja kamariorkesteritoimintaa sekä valvomaan orkestereiden etuja ja oikeuksia. Yhdistys toimii valtakunnallisesti ja sen kotipaikka on Helsinki.
Toiminta

Yhdistys edistää ja kehittää Suomen sinfonia- ja kamariorkesteritoimintaa sekä valvoo orkestereiden etuja ja oikeuksia. Lisäksi yhdistys pitää yllä valtakunnallista nuottimateriaalien keskuskirjastoa, jota jäsenet voivat hyödyntää käyttökorvausta vastaan. Tällä hetkellä nuotistossa on lähes 2000 teosta.
Jäsenet

Suomen Sinfoniaorkesterit ry:hyn kuuluu 33 jäsenorkesteria. Mukana ovat kaikki Suomen ammattisinfonia- ja kamariorkesterit. Lisäksi mukana on 6 muuta orkesteria ja liitännäisjäsenenä 4 orkesteria.
14 ammattisinfoniaorkesteria
1 oopperaorkesteri
8 kamari- ja runko-orkesteria
6 muuta orkesteria
4 liitännäisjäsentä
Rahoitus

Suomen Sinfoniaorkesterit ry saa toimintaansa avustusta Veikkausvoittovaroista Suomen opetus- ja kulttuuriministeriön päätöksellä.
Puheenjohtajat

Joonas Kokkonen, 1965–1974, kunniapuheenjohtaja
Erkki Salmenhaara, 1974–1978
Jouko Tolonen, 1978–1985
Fabian Dahlström, 1985–1987
Ellen Urho, 1987–1990
Mikko Heiniö, 1990–1993
Tuulikki Karjalainen, 1994–1999
Kalevi Aho, 2000–2018, kunniapuheenjohtaja
Erkki Liikanen, 2019–2022
Pekka Seppänen, 2023–
Tallinna Kalev

| Tallinn Kalev/SNABB |
| --- | --- |

Liiga:  SEB Korvpalli Meistriliiga Baltic Basketball League
Perustettu:  2002 Pirita Palliklubi
Areena:  Kalevi spordihall
Kotipaikka:  Tallinna, Viro
Värit:           
Presidentti:   Kalle Klandorf
Päävalmentaja:   Kalle Klandorf
Kotisivu:  www.tallinnkalev.ee/korvpall
Tallinna Kalev (kaudella 2023–2024 Tallinn Kalev/SNABB) on virolainen koripalloseura, jonka kotipaikka on Tallinna. Joukkue pelaa SEB Korvpalli Meistriliigan lisäksi Baltian liigaa.
Seura perustettiin vuonna 2002 nimellä Pirita Palliklubi ja otti nykyisen nimensä vuonna 2008. Seuralla ei ole suoranaista yhteyttä alkuperäiseen, vuosina 1920–2005 toimineeseen Tallinna Kaleviin, joka voitti 18 Viron koripallomestaruutta sekä myös viimeisen Neuvostoliiton mestaruuden vuonna 1991. Sitä ei tule myöskään sekoittaa toiseen tallinnalaiseen pääsarjaseuraan, vuonna 1998 perustettuun BC Kaleviin (BC Kalev/Cramo), joka on voittanut 11 Viron mestaruutta.
Tallinna Kalev sijoittui Viron koripalloliigassa hopealle kaudella 2018–2019.
Aiheesta muualla

Viron koripalloliiton sivut (viroksi)
BBL (Arkistoitu – Internet Archive) (englanniksi)
Sveitsinajokoira

| Sveitsinajokoira |
| --- | --- |

Avaintiedot
Alkuperämaa:   Sveitsi
Määrä:  berninajokoira 19; juranajokoira 1; luzerninajokoira 58; schwyzinajokoira 67
Rodun syntyaika:  viimeistään 1000-luku
Alkuperäinen käyttö:  metsästys
Nykyinen käyttö:  metsästys
Muita nimityksiä:  Schweizer Laufhund, Swiss Hound, chien courant suisse, sabueso suizo, šveitsi hagijas
FCI-luokitus:  ryhmä 6 Ajavat ja jäljestävät koirat alaryhmä 1.2 Keskikokoiset ajavat koirat #59
Ulkonäkö
Säkäkorkeus:  uros 49–59 cm narttu 47–57 cm
Väritys:  berninajokoira: tricolor tai mustakimo-tricolor juranajokoira: parkinruskea tai black and tan luzerninajokoira: sinitäplikäs tan-merkein schwyzinajokoira: oranssi-valkoinen tai oranssi-kimo
Sveitsinajokoira (saks. Schweizer Laufhund, ransk. chien courant suisse, ital. segugio svizzero) on Sveitsistä kotoisin oleva koirarotu. Tästä rodusta on neljä muunnosta: berninajokoira (saks. Berner Laufhund, ransk. courant bernois, ital. segugio del Bernese), juranajokoira (saks. Jura Laufhund, ransk. bruno du Jura, ital. segugio del Giura), luzerninajokoira (saks. Luzerner Laufhund, ransk. courant lucernois, ital. segugio di Lucerna) ja schwyzinajokoira (saks. Schwyzer Laufhund, ransk. courant schwytzois, ital. segugio svizzero). Juranajokoirasta on olemassa vielä erikseen kaksi alamuunnosta, bruno (Bruno du Jura) ja saint hubert (Bruno St Hubert).
Ulkonäkö

Sveitsinajokoira on keskikokoinen, sileäkarvainen ja sen kropan tulisi ilmentää voimaa ja kestävyyttä. Pään tulisi olla kuiva ja kuonon pitkä. Rodun jokaisesta eri muunnoksesta on olemassa myös pieni versio, jotka FCI lukee erilliseksi roduksi nimeltä pienisveitsinajokoira.
Eri muunnosten suurimmat erot koskevat karvapeitteen ja ihon väriä:
Berninajokoira on tricolor (kolmivärinen) eli valkoinen mustin läiskin/satuloin ja tan-merkein. Rotumääritelmä hyväksyy myös mustakimon eli värityksen, jossa karvapeitteen mustat alueet ovat heikosti täplittyneet.
Juranajokoira voi olla joko black and tan (musta punaruskein merkein) tai parkinruskea. Jälkimmäisellä vaihtoehdolla pääväri on mustavivahteinen tummanruskea, minkä lisäksi selässä on musta "satula".
Luzerninajokoira on sinitäplikäs punaruskein (tan ) merkein. Perusväri muotoutuu valkoisten ja mustien karvojen sekoituksesta, ja se on täynnä mustia ja harmaita täpliä. Musta satula on rodulla hyvin yleinen, ja sen lisäksi sallitaan myös musta "mantteli" (kauttaaltaan koko selän alueen peittävä musta värialue).
Luzerninajokoirat joilla on musta mantteli näyttävät pikaisesti vilkaistuna lähestulkoon black and tan -värisiltä juranajokoirilta, mutta ne eroavat jälkimmäisistä sillä että niiden siniharmaa pääväri erottuu mustan alueen alta kallon, kuonon ja raajojen alueella.
Schwyzinajokoira on joko valko-oranssi tai oranssivalkoinen riippuen siitä, kumpi väri kattaa suuremman osuuden karvapeitteestä. Valko-oranssi on hieman yleisempi, sillä yleensä oranssit värialueet muodostuvat läiskistä tai oranssista satulasta. Myös oranssi mantteli kuitenkin sallitaan, ja tällaiset yksilöt ovat käytännössä oranssi-valkoisia. Usein myös valkoisella värialueella on oransseja pilkkuja - tämä ominaisuus on yleinen mm. ranskalaisilla ajokoirilla ja monilla seisoja-tyyppisillä mannermaisilla kanakoirilla.
Berninajokoira
Juranajokoira
Luzerninajokoira
Schwyzinajokoira
Käyttäytyminen ja luonne

Rotu on oppivainen, herkkä ja uskollinen, ja se kiintyy herkästi omistajaansa. Sillä on kuitenkin voimakas metsästysvietti ja sitä jalostetaan vielä nykyäänkin tätä tarkoitusperää ajatellen, joten se ei sovi pelkäksi seurakoiraksi. Lisäksi aktiivisena ja eloisana koirana se kaipaa virikkeitä ja toimintaa. Työkoirana sveitsinajokoira on erittäin hyvä ajokoira, joka ajaa haukkuen jopa villisikoja.
Alkuperä

Sveitsinajokoira on hyvin vanha koirarotu. Voidaan todistaa, että rotu olisi ollut olemassa jo roomalaisajan Sveitsissä, sillä Avenchesista on löydetty mosaiikkeja, joissa on kuvattu sveitsinajokoiran eri muunnoksien näköisiä koiria; lisäksi Zürichin katedraalissa on 1000-luvulta peräisin olevia taideteoksia, joissa paikallinen ajokoira esiintyy. Palkkasoturit toivat aikanaan Sveitsiin ulkomaisia ajokoiria, joista sveitsiläiset ajokoirat osittain polveutuvat. Rotua pidettiin arvossa 1400-luvun Italiassa ja 1700-luvun Ranskassa, koska se osasi ajaa jänistä poikkeuksellisen hyvin.
Ennen 1880-lukua kaikkia sveitsiläisiä ajokoiria kutsuttiin "sveitsiläisiksi beagleiksi", ja niitä pidettiin kaikkia samaan tyyppiin kuuluvina. Vuonna 1881 paikallinen koira-asiantuntija tutki suuren määrän rodunedustajia ja ehdotti, että ne tulisi jakaa erillisiksi paikallisroduiksi riippuen siitä, miltä Alppi-alueelta kukin oli kotoisin. Alun perin sveitsiläisiä ajokoiria oli yhteensä viisi, joista jokainen sai vuonna 1882 oman virallisen rotumääritelmänsä.
Jokainen rotu oli nimetty kotikantooninsa mukaan:
Berninajokoira
Juranajokoira
Bruno-tyyppi
St. Hubert-tyyppi
Luzerninajokoira
Schwyzinajokoira
Thurgaunajokoira
Thurgaunajokoira alkoi kuitenkin harvinaistua ja se oli kuollut sukupuuttoon vuoteen 1909 mennessä, jolloin rotumääritelmät uusittiin. Vuonna 1933 neljä jäljellä ollutta rotua päätettiin yhdistää virallisesti saman rotunimen alle, ja nykyisin ne tunnetaankin yhden rodun, sveitsinajokoiran, neljänä eri muunnoksena.
Juranajokoirasta on käytännössä olemassa enää kevytrakenteisempi bruno-tyyppi, sillä alkuperäinen, vihikoiraa muistuttanut ja sen mukaan nimetty st. hubert-tyyppi on kuollut sukupuuttoon. St. hubert -tyyppi oli sveitsinajokoirista kaikkein vankkarakenteisin, voimakasluustoisin, leveäpäisin ja tiheäkarvaisin. Se oli myös muihin muunnoksiin verrattuna liikkeissään melko hidas, myös riistaa ajaessaan. Sen kuvaillaankin olleen työnsä ulkopuolella kotioloissa erittäin rauhallinen ja mukavuudenhaluinen. Lisäksi se tunnettiin erityisesti voimakkaasta haukustaan.
Alkuperä > Ranskalainen juranajokoira

Vaikka aito sveitsiläinen st. hubert-tyypin juranajokoira onkin kuollut sukupuuttoon, ehtivät ranskalaiset jalostaa siitä oman versionsa. Vuonna 2003 Ranskan Kennelliitto Société Centrale Canine tunnusti tämän muunnoksen omaksi rodukseen nimeltä bruno saint-hubert français eli "ranskalainen saint-hubert-tyypin juranajokoira", ja määrittelee sen alkuperämaaksi rodun historiasta huolimatta Ranskan. Sen sallittu säkäkorkeus on täsmälleen sama sveitsinajokoiran kanssa. Väriltään se on juranajokoiran tapaan aina parkinruskea, jolla on musta mantteli.
Aiheesta muualla

Wikimedia Commonsissa on kuvia tai muita tiedostoja aiheesta .
Kennelliiton rotumääritelmä (pdf)
Ranskalaisen saint-hubert-tyypin rotumääritelmä (pdf) (en)
Suora toiminta

Israelilainen Anarchists Against the Wall -aktivisti leikkaamassa palestiinalaisalueen ja Israelin välistä verkkoaitaa
Suora toiminta on aktivismia, jossa muutos pyritään saamaan aikaan muuttamalla asiaa suoraan omilla teoilla, sen sijasta, että vedottaisi auktoriteettejä muuttamaan asiaa (esimerkiksi vetoomuksin tai median avulla). Suora toiminta sisältää kaikki suoran vaikuttamisen toimintatavat, niin väkivallattomat mielenilmaukset, kuin omaisuuden tuhoamisen ja jopa poliittiset murhatkin.
Määritelmä

Suorassa toiminnassa tavoitellaan poliittisia, taloudellisia tai yhteiskunnallisia päämääriä. Suoraan toimintaa voi kuulua väkivallatonta ja väkivaltaista toimintaa henkilöitä, ryhmiä ja omaisuutta kohtaan. Väkivallattomaan toimintaan voidaan lukea väkivallaton vastarinta, lakkoilu, kansalaistottelemattomuus, sabotaasi ja graffitit. Väkivaltaista puolta edustavat pahoinpitelyt, uhkailu ja yksityisomaisuuden tuhoaminen.
Suoran toiminnan muotoja

Väkivallattomia toimintamuotoja:
Kansalaistottelemattomuus
Kadunvaltaus
Tietojen vuotaminen (esim. WikiLeaks ja Panaman paperit)
Kieltäytyminen asepalveluksesta
Talonvaltaus
Taloudellisia toimintamuotoja:
Boikotti
Lakko
Omaisuuden tuhoaminen
Tekijänoikeuden alaisten materiaalien levittäminen (mukaan lukien tieteellisten artikkelien)
Väkivaltaista suoraa toimintaa:
Poliittinen murha ja salamurha
Poliittinen väkivalta
Uhkailu, kiristys ja väkivalta
Tunnettuja suoran toiminnan tekoja > Civil rights movement

Yhdysvaltain kansalaisoikeusliikkeen teoista monet olivat suoraa toimintaa. Eräs tunnetuimmista suoran toiminnan teoista oli, kun Rosa Parks kieltäytyi luovuttamasta istumapaikkaansa valkoiselle miehelle vuonna 1955, vaikka hänen olisi syrjivien lakien vuoksi pitänyt tehdä näin. Yhtiön harjoittaman rotusyrjinnän takia paikallinen mustien yhteisö alkoi boikotoi Montgomeryn linja-autoyhtiötä. Tämä boikotti oli taloudellisen suoran toiminnan muoto, sillä se vaikutti yhtiön tuloihin. Suora toiminta johti rotusyrjinnän kieltämiseen linja-autoissa. Linja-autoyhtiön boikotti oli ensimmäinen merkittävä mielenosoitus rotusyrjintää vastaan.
Tunnettuja suoran toiminnan tekoja > WikiLeaks

WikiLeaks on internetsivusto, jonka tarkoituksena on antaa ihmisille mahdollisuus vuotaa salaisia poliittisia tai kaupallisia dokumentteja. WikiLeaks on julkaissut muun muassa videon, jolla Yhdysvaltain armeijan helikopteri ampuu Bagdadissa siviilejä, mukaan lukien Reutersin valokuvaajan Namir Noor-Eldeen ja raportteja, joissa kerrotaan "pimeiden yksiköiden" metsästävän ja tappavan Taliban-johtajia ilman oikeudenkäyntiä ja ranskalaisten ja yhdysvaltalaisten tulittaneen busseja tappaen niiden matkustajia. Sen paljastukset ovat johtaneet suureen määrään julkista keskustelua.
Tunnettuja suoran toiminnan tekoja > Frans Ferdinandin murha

Serbialaisten tukema separatisti Gavrilo Princip ampui Itävallan miehittämässä Bosniassa Itävallan kruununprinssin Frans Ferdinandin 28. kesäkuuta 1914. Princip kuului terroristiryhmään, jonka tavoitteena oli vapauttaa Bosnia Itävalta-Unkarin vallasta. Murhan seurauksena Itävalta julisti Serbialle sodan. Sarajevon laukauksina tunnettu poliittinen salamurha käynnisti tapahtumaketjun, joka johti kuukautta myöhemmin ensimmäisen maailmansodan syttymiseen.
Suora toiminta Suomessa

Suomessa suoraa toimintaa ovat olleet muun muassa Eläinten vapautusrintaman koe-eläinten vapauttamiset ja iskut turkiksia myyviin liikkeisiin, Nikolai Bobrikovin murha, Koijärvi-liikkeen rakentama pato suon kosteana pitämiseksi sekä äärioikeiston vastaanottokeskuksen tuhopolttoyritys.
Tunnettuja suoran toiminnan toimijoita

Greenpeace
Eläinten vapautusrintama
Oikeutta eläimille
Vuoden 1956 yleislakko Suomessa
Ympäristöaktivistit purkavat junanrataa, estäen ydinjätteen kuljetuksen.
Martin Luther King johti Yhdysvaltain kansalaisoikeustaistelua.
Suzuki Harunobu

| Suzuki Harunobu> 鈴木 春信.Henkilötiedot |
| --- | --- |
Syntynyt: noin 1725 Kanda Shirakabechō, Japani
Kuollut: 8. heinäkuuta 1770 (44–45 vuotta) Edo, Japani
Kansalaisuus:  Japani
Taiteilija
Ala:  kuvataide
Taidesuuntaus:  ukiyo-e
Suzuki Harunobu (jap. 鈴木 春信; noin 1725 – 8. heinäkuuta 1770 Edo) oli japanilainen kuvittaja, joka tunnetaan yhtenä Edo-kauden ukiyo-e-tyylisuunnan arvostetuimmista puupiirrosten suunnittelijoista. Harunobua pidetään ensimmäisenä nishiki-e-moniväritekniikalla painettujen puupiirrosten suunnittelijana ja tekniikan kehittäjänä.
Elämä ja ura

Harunobun uskotaan opiskelleen Kiotossa Nishikawa Sukenobun johdolla. Hänen ensimmäiset säilyneet työnsä ovat 1760-luvulta. Harunobu suunnitteli puupiirroksia kabuki-näyttelijöistä (yakusha-e) ja kuuluisista sotureista (musha-e). 1760-luvun puolivälissä Harunobu suunnitteli haikai-runoilijoiden yksityisesti tilaamia egoyomi-kuvakalentereita. Juhlissa vaihdettavaksi tarkoitetuista kalentereista otettiin pieniä painoksia. Kalentereissa käytettiin ensimmäistä kertaa moniväripainotekniikkaa (nishiki-e).
Kalentereista moniväritekniikka levisi pian kaupallisiin kuvasarjoihin. Kuvakalenterien tilausten hiipuessa Harunobu alkoi suunnitella ensin historiallisia puupiirroksia (mitate-e). Harunobu alkoi menestyä vasta, kun hän ryhtyi suunnittelemaan bijinga-puupiirroksia. Häneltä tunnetaan noin 600 bijinga-kuvaa. Haranobun hallitsi hienovaraisella tyylillään bijingan markkinoita useiden vuosien ajan. Erillisten puupiirrosten lisäksi Harunobu kuvitti kuvakirjoja ja maalasi joitakin maalauksia. Häneltä tunnetaan 17 kuvakirjaa. Harunobu suunnitteli useimpien muiden ukiyo-e-mestareiden tavoin myös eroottisia kuvia (shunga).
Harunobun puupiirrokset vaikuttivat vahvasti myöhempien ukiyo-e-suunnittelijoiden työhön. Esimerkiksi bijinga-genren tuleva tähti Isoda Koryūsai (1735–1790) oli Harunobun oppilas. Harunobu kuoli 45-vuotiaana vuonna 1770.
Aiheesta muualla

Kuvia tai muita tiedostoja aiheesta Suzuki Harunobu Wikimedia Commonsissa
”Nainen ihailee japaninaprikoosin kukkia yöllä”, Metropolitan Museum of Art New York.
Sydänlääkärin syöksykierre

| Sydänlääkärin syöksykierre> Doctor Doctor |
| --- | --- |
 Rodger Corser
Tyyli:  draama
Kestoaika:  45 min
Luoja(t):  Ian Collie, Alan Harris, Claudia Karvan
Pääosissa:   Rodger Corser  Nicole da Silva  Hayley McElhinney  Ryan Johnson  Tina Bursill
Alkuperämaa:   Australia
Alkuperäiskieli:  englanti
Verkko:   Nine Network   Yle TV1 
Esitetty:  14. syyskuuta 2016 –
Tuotantokausia:  4
Jaksoja:  30
Säveltäjä(t):  Antony Partos, Dave McCormack
Aiheesta muualla
IMDb 
Sydänlääkärin syöksykierre (engl. Doctor Doctor, Britanniassa ja Yhdysvalloissa The Heart Guy) on australialainen televisiosarja, jonka kolme tuotantokautta esitettiin Suomessa Yle TV1:llä päivittäissarjana syyskaudella 2018. Alun perin draamaa alettiin esittää Nine Networkilla alkaen 2016.
Kyseessä on sarja, joka pohdiskelee kevyehkösti moraalin rajapintoja. Päähenkilönä on "kukkona tunkiolla" taitava sydänkirurgi Hugh Knight, jota esittää Rodger Corser. Hänen uransa on katketa virheeseen Sydneyssä, ja hän joutuu vuodeksi synnyinpaikkakunnalleen kuvitteelliseen Whyhopen pikkukaupunkiin yleislääkäriksi valvottuna vuoden koeajaksi. Sairaalamiljöön lisäksi esitetään vahvasti Knightin sekava ja rikas sukutausta sekä Hughin entisiä ja potentiaalisia naisystäviä. Erityinen jännite syntyy Hughin ja valvojaylilääkäri Penny Cartwrightin välille, jota tulkitsee Hayley McElhinney.
Suomi-sarjan kausi 2005–2006

Jääkiekon Suomi-sarjan eli Suomen kolmanneksi korkeimman sarjatason kausi 2005-2006 pelattiin kahdessa lohkossa, joiden neljä parasta pääsi pudotuspeleihin ja pudotuspelien neljä parasta Mestiskarsintaan. Lohkojen viimeiset joutuivat karsintasarjaan. Kausi oli seitsemäs, kun Suomi-sarjaa pelattiin.
Runkosarja > Pohjoislohko

|  #  |  Joukkue  |  O |  V  |  V ja  |  T  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- |
| 1 |  RoKi  | 34 |  28  |  1  |  1  |  0  |  4  |  188  |  78  | +110 | 59 |
| 2 |  Jeppis  | 34 |  15  |  2  |  4  |  3  |  10  |  139  |  123  | +16 | 41 |
| 3 |  Et-Po 72  | 34 |  16  |  1  |  2  |  2  |  13  |  148  |  144  | +4 | 38 |
| 4 |  SHT  | 34 |  15  |  2  |  2  |  1  |  14  |  188  |  78  | +110 | 37 |
| 5 |  K-Laser  | 34 |  14  |  2  |  1  |  1  |  16  |  151  |  164  | -13 | 34 |
| 6 |  Ahmat  | 34 |  13  |  0  |  0  |  0  |  21  |  125  |  189  | -64 | 26 |
| 7 |  Raahe-K  | 34 |  11  |  0  |  3  |  0  |  20  |  114  |  142  | -28 | 25 |
| 8 |  YJK  | 34 |  8  |  0  |  3  |  1  |  22  |  107  |  149  | -42 | 20 |
Runkosarja > Etelälohko

|  #  |  Joukkue  |  O |  V  |  V ja  |  T  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- |
| 1 |  HeKi  | 32 |  21  |  1  |  2  |  0  |  8  |  135  |  77  | +58 | 46 |
| 2 |  SaPKo  | 32 |  17  |  1  |  3  |  1  |  10  |  136  |  102  | +34 | 40 |
| 3 |  Titaanit  | 32 |  16  |  2  |  1  |  1  |  12  |  127  |  89  | +38 | 38 |
| 4 |  KOO-VEE  | 32 |  15  |  1  |  2  |  2  |  12  |  128  |  120  | +8 | 36 |
| 5 |  LeKi  | 32 |  14  |  2  |  2  |  1  |  13  |  104  |  125  | -21 | 35 |
| 6 |  HCM  | 32 |  12  |  1  |  1  |  4  |  14  |  138  |  156  | -18 | 31 |
| 7 |  Ketterä  | 32 |  11  |  1  |  2  |  0  |  18  |  100  |  133  | -33 | 26 |
| 8 |  VT-HT  | 32 |  10  |  1  |  1  |  1  |  19  |  117  |  144  | -27 | 24 |
| 9 |  VG-62  | 32 |  8  |  1  |  4  |  1  |  18  |  84  |  123  | -39 | 23 |
Puolivälierät

| Joukkueet, joiden runkosarjasijoitus 1-2 | Joukkueet, joiden runkosarjasijoitus 3-4 | Voitot |
| --- | --- | --- |
| HeKi | SHT | 2-0 |
| RoKi | KOO-VEE | 0-2 |
| SaPKo | Et-Po 72 | 2-0 |
| Jeppis | Titaanit | 0-2 |
Suomi-sarjan mestaruus

Suomi-sarjan mestaruus ratkaistiin Mestiskarsinnan yhteydessä pelattuna kaksinkertaisena sarjana.
|  #  |  Joukkue  |  O |  V  |  V ja  |  T  |  H ja  |  H  |  TM  |  PM  |  ME  |  P  |
| --- | --- | --- | --- | --- | --- | --- | --- | --- | --- | --- | --- |
| 1 |  HeKi  | 6 |  4  |  0  |  1  |  0  |  1  |  21  |  10  | +11 | 9 |
| 2 |  SaPKo  | 6 |  3  |  0  |  2  |  0  |  1  |  16  |  14  | +2 | 8 |
| 3 |  KOO-VEE  | 6 |  3  |  0  |  1  |  0  |  2  |  14  |  12  | +2 | 7 |
| 4 |  Titaanit  | 6 |  0  |  0  |  0  |  0  |  6  |  7  |  22  | -15 | 0 |